Publication: Magyar Közlöny
Issue: MK-2009-179 (Year: 2009, Number: 179)
Era: 2004-2010
Section: minõségbiztosításáról és minõségfejlesztésérõl szóló 3/2002. (II. 15.) OM rendelet 10–14/F. §-ában meghatározott
Paragraph Index: 771

c) az e tör vény 8. számú mellékletének III. fejezet 2.2.1. pontja szerinti támogatásban részesülõ többcélú kistérségi társulás legalább 15 személy biztonságos szállítására alkalmas közösségi busz beszerzésére. Az igényelhetõ maximális támogatás az a) és b) pont esetében 20,0 millió forint, a c) pont esetén 30,0 millió forint. A b) pont szerinti támogatások esetén elõnyben részesülnek azon pályázók, melyek – a Ttv. 8., 9. vagy 16. §-a alapján létrejött – intézményi társulás és többcélú kistérségi társulás formájában tartják fenn a közoktatási intézményt. A c) pont szerinti támogatás esetében elõnyben részesülnek azon pályázók, melyek a többcélú kistérségi társulás által fenntartott közoktatási intézményébe bejáró gyermekek/tanulók szállítására kívánják használni a beszerzendõ közösségi buszt. Nem nyújtható támogatás annak a pályázónak, aki a pályázatában megjelölt mûszaki tartalomra uniós vagy egyéb hazai támogatásban részesül. Felhatalmazást kap az önkormányzati miniszter, hogy a támogatás igénylésének, döntési rendszerének, folyósításának, elszámolásának és ellenõrzésének részletes szabályait – az oktatási és kulturális miniszter és a pénzügyminiszter véleményének kikérésével – 2010. február 28-áig rendeletben állapítsa meg. 16. Gyermekszegénység elleni program keretében nyári étkeztetés biztosítása Elõirányzat: 2400,0 millió forint Az elõirányzat a rászoruló gyermekek nyári étkeztetését biztosító települési önkormányzatok feladatellátásának támogatására szolgál. Támogatásra azok a települési önkormányzatok jogosultak, akik vállalják, hogy a nyári idõszakban a rendszeres gyermekvédelmi kedvezményben részesülõ gyermekek számára étkeztetést biztosítanak. Felhatalmazást kap a szociális és munkaügyi miniszter, hogy a támogatás elosztásának részletes szabályait – a pénzügyminiszter, valamint az önkormányzati miniszter véleményének kikérésével – 2010. április 15-éig rendeletben állapítsa meg. 17. Az Új Tudás-Mûveltség Program keretében a pedagógusok anyagi ösztönzését szolgáló támogatások A támogatásokat igényelhetik a helyi önkormányzatok az általuk fenntartott közoktatási intézményekben közalkalmazotti jogviszonyban foglalkoztatott pedagógusok differenciált anyagi ösztönzéséhez.

Source: https://magyarkozlony.hu/hivatalos-lapok/e5fcb81ce1ec296fa2c1f5b51e6319cf41ef81bb/dokumentumok/36d2570e483da6b99950b1bc6f48db40f04923a1/letoltes